
Zvonko Pandžić 


Od Galileja do zlatne ptičice 


O posmrtnoj mutaciji »srpskohrvatskoga« jezika 


Opera naturale e ch'uom favella; 
ma cosi o cost, natura lascia 
poi fare a voi secondo vabbella. 


Dante, Paradiso, XXVI, 130-132 


[Uvodna napomena 


Ovaj je članak izvorno bio napisan za Književnu republiku kao odgovor 
Snježani Kordić (2008) na njezinu polemiku protiv moje argumentacije (Pan- 
džić 2008) glede poimanja naziva i sadržaja hrvatskoga jezika. Ovdje se objav- 
ljuje u neizmijenjenom obliku. Urednik Književne republike, Velimir Visković, 
prvotno je najavio objavljivanje za »četrdeset dana«, ali se predomislio. Nakon 
pola godine čekanja i više mojih upita konačno je javio da članak ne će obja- 
viti. Zašto su se Visković i njegova stalna suradnica Snježana Kordić predomi- 
slili, čitatelj će lako naslutiti iz donjega teksta. 

Polemika se tako na neki način kao »završni akord« vraća ondje gdje je prije 
deset godina i započeta s ovom »serbokroatisticom«, tj. u časopis Republiku. 
U međuvremenu je Snježana Kordić polemizirala s manje-više svim pozna- 
tijim hrvatskim jezikoslovcima, odreda zastupnicima posebnosti hrvatskoga 
jezika: Vinkom Grubišićem, Marijom Grčevićem, Daliborom Brozovićem, 
Stjepanom Babićem, Stjepanom Damjanovićem, Ivom Pranjkovićem i drugi- 
ma. Polemika se zapalila zbog samoga naziva brvatski jezik. Kordićka je bila i 
ostala zagovornica stajališta o jednom viševarijantnom (policentričnom) »srp- 

skohrvatskom« jeziku. U mom se prilogu pokazuje zašto je takvo mišljenje i 
u sociolingvističkoj teoriji neodrživo, odnosno zašto je Kordićkina teorija, tj. 
teorija autora Slova o srpskom jeziku, da se jedan jezik navodno može definirati 
izvanjskim, tzv. pozitivnim, primjerice genetičkim kriterijima (štokavski dija- 
lekt), na koncu ipak ireverzibilno propala ne samo u Hrvatskoj i Njemačkoj, 
nego i posvuda u svijetu.) 


1. Cur sermo? 


Čitatelju ovih redaka moram prije svega pojasniti o čemu će ovdje biti ri- 
ječi, odnosno, barem spomenuti »prapovijest« polemike sa Snježanom Kordić 
koja se u ovom časopisu već godinama vrti u krugu poput ringelšpila (Karu- 
ssel-a), to će reći bez ikakva dobitka za znanost, ali uz određenu »zabavu« za 
čitateljstvo. Ovaj put želim ipak pokazati zašto je svaka rasprava s Kordićevom 
bila, zašto jest i zašto će zauvijek ostati besplodna. Ukratko bi se moglo reći da 
su njezine paraznanstvene nebuloze rezistentne na svaki oblik logike jer žive 
u svome zatvorenom svijetu, gledano zamagljenim očima magla je naravno i 
jedina vidljiva realnost, sve drugo su nejasne konture. Našire bi se moglo na- 
vesti stotinu njezinih prijestupa protivu formalne logike i znanstveno uobiča- 
jene argumentacije, ali ću se zadovoljiti s prokazivanjem tek nekoliko bitnijih 
argumentativnih posrtaja rečene gospođe. 

U Književnoj republici 2007, 5-6, str. 150-173, Kordićeva se bila okomila 
(»Akademičke bajke«), na poimanje hrvatskoga jezika akademika HAZU po- 
vodom deklaracije »Hrvatski jezik«, nastojeći ih po tko zna koji put uvjeriti 
da govore njezinim zakonopravilnim srpskohrvatskim a ne, iako oni to tvrde, 
njihovim hrvatskim jezikom. Međutim, tu je iz čista mira i mene umijesila u 
Akademijina jezikoslovna nastojanja, pripisavši mi kao i akademicima »kri- 
votvorenje prošlosti«, prepričavši tek jedan dio recenzije mojega izdanja prve 
hrvatske gramatike (Kašić 2005), koju je bio objavio Helmut Keipert (2006) u 
Zeitschrift fir slavische Philologie. To je bio i jedini razlog da sam ubrzo saznao 
za Kordićevu i njezinu polemičku trakavicu iz Književne republike. 

Odgovorio sam u članku »/x grammaticos. O glotonomijskim iluzijama 
Snježane Kordić« (Književna republika, 2008, 3-4, str. 184-216). Kordićeva 
je ekspresno uzvratila već u sljedećem broju Književne republike (2008, 5-6, 
str. 257-281): »Jezična povijest i formiranje nacija (odgovor Z. Pandžiću i T. 
Maroeviću«).To je bilo moguće zbog toga što je ona moj odgovor dobila od 
urednika u tiposkriptu (u wordu), a ja njezin ne, pa sam tako i moj odgovor 
njoj i njezin meni primio u tiskanom obliku nekako u isto vrijeme. No, to 
još mogu razumjeti, ipak je Kordićeva već postala kooptirani član redakcije 
Književne republike, čiji se članci uvijek najavljuju na koricama časopisa. Ona, 

međutim, nije odgovorila 774/ na jedan od mojih prigovora glede njezinih pa- 
raznanstvenih iluzija! o zajedničkom jeziku, nego se obrušila na neke tvrdnje o 
formiranju zacija koje ja nikada nisam ni postavljao ni zastupao, a Kordićeva 
se ponaša kao da jesam. Utoliko ona i ovaj put uglavnom odgovara na njezine 
vlastite proponirane umišljenosti, a ne na moje prigovore, ne uspijevajući ni 
začas iskočiti iz svoga začaranog kruga. I što sada? Što se same stvari tiče, ona 
nije ni pokušala odgovoriti na najbitnije prigovore, pa je doista na mjestu 
pitanje kakva smisla uopće ima diskusija s tom gospođom. 

Odgovaram joj ipak, prije svega stoga da netko od njezinih neupućenih 
obožavatelja ne bi pomislio da sam posustao ili da me je zabrinula razina 
apstrakcije supolemičarke, ali se zainteresiranim čitateljima moram ispriča- 
ti zbog kašnjenja moga odgovora. Ranije nisam mogao odgovoriti, iako su 
me neki priupitivali zašto šutim, iz jednostavna razloga: svakodnevne brojne 
obveze to mi nisu dopuštale, za razliku od Kordićeve imam i drugoga posla, 
a dovršavao sam i novu knjigu (/Vepoznata proza Marka Marulića. O novo- 
otkrivenim i novoatribuiranim rukopisima). Sada kada je knjiga objavljena 
(Pandžić 2009), a i jedna druga opširna rasprava (Pandžić 20084), prije one 
treće i najveće knjige koja će uskoro u tisak (Divković 2009), uz svakodnevna 
predavanja, nastavu, klauzure, ispite i obveze, nađoh konačno malo vremena 
i za ovaj osvrt. 


2. Ad personam 


Kordićeva se jako uvrijedila da nisam s dovoljno poštovanja govorio o njezi- 
noj osobi i zaslugama za slavistiku, pošto njezine uradke, objavljene po nekim 
egzotičnim zbornicima, nisam poznavao, a povrh toga da sam svoju osobnu 
funkciju gurnuo u prvi plan (str. 257): »Pandžić [...] kao takav netko i nešto 
nije nikada čuo za supolemičarku iz Književne republike, što dokazuje da je 
ona nitko i ništa«. Ovaj tip nesuvisle »logike« provlači se na preko dvadeset 
stranica smušenoga teksta bez ikakva podnaslova i logičnoga slijeda u argu- 
mentaciji. Ako Pandžić nije bio čuo za dotičnu osobu i njezine radove, onda 
je istina samo to da on za nju i njezine uradke nije bio čuo, pa s tim nema 
blage veze činjenica tko je on ili tko je ona. Moguće da Kordićeva i sama ćuti 
da je u njemačkoj slavistici nitko i ništa, ali to opet nema veze ni s Pandži- 
ćem ni s logikom, koja bi ipak trebala biti u temelju svake argumentacije. 
Stoga je i njezin zaključak (258) da »se Pandžić lažno predstavlja kao netko 
tko je pratio znanstvene publikacije u Njemačkoj o našem jeziku« tek puka 


1 Da se u Kordićkinu slučaju radi o paraznanosti, već je konstatirao Tonko Maroević (2008), međutim, 
njemu Kordićeva nije izravno odgovorila, usprkos podnaslovu njezina priloga, nego samo meni, tvrdeći (str. 257) 
da obojica imamo slična gledišta. 

fantazmogorija. Istina je, naravno, posve drukčija. Pandžić je bio napisao da 
je revno pratio sve što se »o hrvatskim temama u Njemačkoj objavljivalo«, a 
ne »o našem jeziku«. Stoga on, da prostiš, nije ni obraćao pozornost na to je li 
nakladnik Buske iz Hamburga objavio vježbenicu »srpskohrvatskoga jezika« 
Snježane Kordić ili nije. Eto, to je bio glavni razlog da nisam poznavao vele- 
učenu gospođu Snježanu Kordić, pa niti preko njezinih publikacija sličnoga 
tipa o tzv. »srpskohrvatskome jeziku«, koji me uopće nije zanimao. Nitko od 
meni poznatih slavista nije spominjao Snježanu Kordić, a ni danas ju nitko 
od tih Nijemaca, koliko sam čuo, ne računa u ozbiljne slaviste. Ona opet veli 
da je bila čak »trideset semestara predavač«, no ne kaže da je uglavnom bila 
predavač najnižega akademskoga ranga, jer je većinom radila kao lektorica, 
tj. ispomoćna, a ne stalna učiteljica »srpskohrvatskoga jezika«, u Frankfurtu, 
Miinsteru, Bochumu i Berlinu. Ne reče ni što danas radi, odnosno zašto već 
godinama ne predaje, nigdje i ništa. 

Propitao sam se među slavistima što je to Snježana Kordić prije radila, 
uglavnom sam to znao kada sam joj i prvi put odgovorio, ali sam iz obzira 
prema osobi bez stalnoga zanimanja s bujnom narcisoidnom maštom, dakle iz 
čisto kršćanskih motiva, prvi put prešutio ono što sam znao. No, nakon što je 
ona pokušala moje poštovanja vrijedno zanimanje diskreditirati, to čitateljstvo 
i redakcija Književne republike trebaju saznati tek nekoliko činjenica o stalnoj 
autorici njihova časopisa, kao i razlog zašto će im ona još mnogo godina ostati 
vjerna suradnica. 

Dakle, Snježana je Kordić dospjela iz Zagreba u Bochum kao lektorica za 
»srpskohrvatski jezik«. U Njemačkoj je, rekoh, na nekim sveučilištima bila 
lektor, uvijek tek na određeno vrijeme, i uglavnom tek s dijelom deputata. 
No kako se u Bochumu kumulativno habilitirala, tj. dobila venia legendi za 
(južno?)slavensko jezikoslovlje, željela je postati i profesorica, to će reći dobi- 
ti i doživotno mjesto. Ipak, kako nije slavistkinja širokoga profila, nego tek 
»serbokroatistkinja« (zxulier unius libri), već godinama čeka da dobije neku 
pomoćnu profesuru ili barem kakvu službu. Neki njezini zagrebački prijatelji 
sada naveliko pričaju da bi se ipak uskoro mogla namjestiti u Jeni, da je stvar 
gotova, tamo da se traži pomoćni profesor za »balkansku lingvistiku«, odnosno 
urednik biblioteke »Nemci i Srbi«, u kojoj su već objavljene tri knjižice. Ako 
se to i dogodi, u što ipak sumnjam, bit će to više zbog kršćanskoga milosrđa 
ili nekog drugog motiva, a ne zbog njezine znanosti, za njemačkoga profesora 
ona konačno nema ni Zeug-a ni stila. 

Sve to skupa ne objašnjava, međutim, njezinu radikalnu konverziju u Bo- 
chumu. I dok je u Zagrebu još, kako čujem, pisala o hrvatskome jeziku, to 
odjednom svu energiju investira da bi dokazala kako hrvatski jezik ne postoji, 
već samo »srpskohrvatski«, najglasnije pak odkada u zemljama sljednicama 
drugopropale Jugoslavije nitko više taj jezik ne uzima u usta. U tom smislu 
neprestano piše paraznanstvene polemike i objavljuje ih u Književnoj republi- 

ci, miješajući iste sa znanstvenim publikacijama. Njezin glavni konvertitski i 
prozelitski motiv je proziran, ali ga ipak nitko u Hrvatskoj javno ne spominje, 
iako ga mnogi poznaju. Kordićeva je naime početno željela u Njemačkoj 
dokazati kako je u Hrvatskoj progonjena na jezičnoj osnovi, što bi bio dobar, 
zapravo jedini mogući razlog da joj se dadne politički azil, ili barem, u nje- 
zinoj manjkavoj logici, i dostatan razlog da joj netko u Njemačkoj ponudi 
profesuru za »srpskohrvatski« jezik. Quod erat demonstrandum. Dakle, dokle 
god postoji >srpskohrvatski« ili »naš« jezik koji Hrvatska ne priznaje, Snježana 
je Kordić, biva, progonjena. Stoga ona u svakoj svojoj polemici spominje ne 
samo da postoji taj njezin kućni jezik, nego i da je strahovito progonjena, 
budući da Hrvatski ustav propisuje hrvatski jezik, te da time manje-više svi 
Hrvati danas niječu postojanje njezina »materinskog« jezika, što znači da ju 
progone. Međutim, kako Nijemci uglavnom nisu vesla sisali, te njezin tip 
logike ovdje nije općenito poznat, to ona među poznatim slavistima nailazi 
samo na odbijanje. Jedan mi je njemački slavist čak rekao otprilike sljedeće: 
da svi nekadašnji »serbokroatisti« u Njemačkoj zamrze izraz »srpskohrvatski 
jezik«, više je učinila Snježana Kordić svojim prozelitskim diskursom, drža- 
la je neka predavanja u tom smislu, »jezična cenzura u Hrvatskoj«, »izgon 
srpskohrvatskoga« i sl. (usp. Kordić 2008b), nego li su to u prošlosti mogli 
učiniti Stjepan Babić i brojni hrvatski jezikoslovci. Njezina g44s/ argumenta- 
cija (rabulistika) je, kako reče, za to ime jezika »apsolutna kontraindikacija«. 
Osim toga njemački slavisti, barem oni koji nešto znače, ne žele podgrijavati 
ono što je i u teoriji i u praksi prohujalo s vihorom. Veliku »znanstvenu« po- 
dršku, međutim, Kordićeva dobiva od dva njemačka anonimusa (Grčschel, 
VGlkI), zatim od lektorice Svetlane Ressel iz Heidelberga, Pera Jacobsena, 
danskoga člana SANU“, te od Miloša Kovačevića, prononsiranoga četnika 
i jednoga od autora S/ova o srpskom jeziku, koji postaje njezin znanstveni 
intimus i nasljednik kao lektor »srpskohrvatskoga« jezika u Bochumu. Time 
je, usput budi rečeno, nakon više desetljeća, Kordićkinim manipulacijama, 
prekinuta tradicija po kojoj su iz Zagreba u Bochum dolazili lektori za hrvat- 
ski jezik. Sada dolaze iz »Srpskoga Sarajeva«, o čemu je u Književnoj republici 
već pisao, iako dosta sramežljivo, i (ne)sretni učitelj Snježane Kordić, Ivo 
Pranjković. 


2. Njega nimalo nije bilo zasmetalo da su Pavle Ivić & Co. bili izbacili ijekavicu u Bosni, uveli Odbor za 
standardizaciju srpskoga jezika (usp. Brborić, ed. 2006), nasilno propisali jezik udžbenika i televizijskih vijesti, za- 
branili latinicu na svim javnim mjestima i prometnim znakovima u »Republici srpskoj«, sastavili Slovo o srpskom 
jeziku, a vrlo se bijaše uzrujao kada se HAZU oglasila deklaracijom »Hrvatski jezik«, gdje u osnovi ne stoji ništa 
drugo nego tvrdnja da je hrvatski jezik jedan i jedinstven, te da Hrvati više nikada ne će dopustiti da im netko 
iz Danske ili Srbije propisuje i(li) nameće jezik, a najmanje ime njihova jezika. Slijedeći teoriju svojih prijatelja 
iz SANU Jacobsen je već prije bio spriječio da se u Danskoj uvede barem lektorat hrvatskoga jezika, dočim se u 
Zagrebu, moguće zbog tolerantnije jezične atmosfere i otvorenosti prema svfy stranim jezicima, može studirati 
skandinavistika, tj. uz švedski i norveški, i poseban danski jezik. 


142 


Međutim, ono što nadobudnoj preobraćenoj serbokroatistkinji očito nitko 
nije kazao kada je došla u Njemačku, to joj mogu ovdje poručiti, iako je sve 
to za nju danas prekasno: ako je već imala kakvih profesoralnih ambicija onda 
je morala (sa)znati da u njemačkoj znanosti uglavnom vrijedi pravilo Xlasse 
statt Masse (klasa umjesto mase), pa nije uputno svoje publicističke i polemičke 
članke ubrajati u znanstvene publikacije, pogotovo ne te publikacije stavljati u 
prvi plan. Dovoljno je napisati da se autorica bavi publicistikom, a prešutjeti 
stotinjak navodnih pozicija iz raznoraznih novina. Fakultet bi inače mogao 
doći do zaključka da dotična 7nochte-gern-profesorica više od dvije trećine svo- 
ga vremena investira u osobne obračune i polemike uvijek na jednu te istu 
temu, pa da mu takva svadljiva i jednostruka osoba uopće ne treba, čak i u 
slučaju da je i dobar znanstvenik, a kamo li kada je i onako 7mulier unius libri. 
To njemačko pravilo Snježana Kordić, nažalost, ni do danas nije razumjela, 
nego postojano radi u korist vlastite štete, a za svo zlo potom optužuje sve 
druge. Da i danas išta zna o njemačkoj sveučilišnoj praksi ne bi mi bila savje- 
tovala (str. 258) »provjeriti u njemačkoj slavističkoj Online-Bibliographie der 
deutschsprachigen Slavistik sadrži li neki njen rad pa bi[h] saznao da je u tu 
bibliografiju uvršteno stopedeset njenih lingvističkih publikacija, više od bilo 
kojeg drugog njemačkog slavista«. To je priča za neupućene, jer ima njemačkih 
slavista koji su objavili ili priredili više knjiga nego li Kordićeva polemičkih 
člančića, a svejedno ih nema u Online-Bibliographie. U stvari, ima nekoliko 
razloga što je situacija s Online-Bibliograpbie takva kakva je, tj. da i tu prazne 
tikve plivaju iznad vode. Prvi je da svatko osobno ubacuje u tu bibliografiju što 
želi, Snježana je Kordić tu bila vrlo revna, ubacivala je svaki novinski člančić 
i polemiku, a oni njemački slavisti koji do sebe drže, odnosno ne žele biti u 
njezinu društvu, nisu unijeli ni jednu poziciju. Na koncu se dogodilo to što 
se dogoditi moralo, pokretači bibliografije su objavili (Bulletin der deutschen 
Slavistik 2008) da je eksperiment propao i da se obustavlja rečena bibliografija. 
Više ne će biti ubacivanja. I točka. Razloga je više, ali uglavnom nije bilo spo- 
razuma o tome što je to znanstvena publikacija, u kojem se mediju objavljuje 
i sl. Bibliografija je jednostavno bila pretrpana otpadom sa svemreže (zuge- 
miillt), tj. često i s neznanstvenim radovima, najpoznatiji slavisti se tu i ne po- 
javljuju, pa je zbog toga bibliografija zapravo samo krivotvorila stvarne domete 
njemačke slavistike. Tako, primjerice, članak »Kultura paprike na Balkanu« s 
brojnim slikama visoke rezolucije o različitim sortama, može biti zanimljiv u 
etnologiji i agronomiji općenito, no nikako u slavistici. Time je i Kordićkina 
znanstvena veličina, koja je barem virtualno (po broju pozicija) bila nadma- 
šila sve njemačke slaviste, bila i ostala jedna velika napuhana iluzija, pukla na 
koncu kao i svaki Zuftbalon, pa nigdje više, osim u svemrežnom otpadu, nema 
ni njezine veličine, ni rečene bibliografije, ni postuliranoga srpskohrvatskoga, 
njezina navodno materinskog jezika. 

Nadalje, kada i ako rečena autorica, javljajući se na buduće natječaje, bude 
spremala svoje uradke u žvrdoj, papirnatoj kopiji, svaki će fakultet vidjeti? da se 
od 150 pozicija u otprilike 130 njih na tek po nekoliko stranica ponavlja jedna 
te ista stvar, a svih tih 130 pozicija i onako stanu u jednu šaku (jada). Kada, 
ubrzo potom, oni upućeniji saznaju da je od tih 130 Kordićkinih navodnih 
znanstvenih publikacija (udžbenik srpskohrvatskoga nije naravno znanstvena 
publikacija), te novinskih polemika posvećeno dokazivanju da je »srpskohrvat- 
ski< jedan, i to policentričan jezik, što je Brozović (1992) u jednom članku već 
davnih dana, daleko prije Kordićke bio tvrdio, to će svaki Filozofski fakultet, 
bar u Njemačkoj, zaključiti da tih 130-ak članaka Snježane Kordić u znanosti 
ne znače apsolutno ništa, jer kao kopije Brozovićeve argumentacije ze donose 
ništa nova, čak kada bi teorija i bila točna. Pored toga što prešućuje Brozovi- 
ćeve otklone od svoje teorije, Kordićeva je tu i tamo ubacila još i parafraze o 
naciji, nacizmu i sl., ali ni to joj nije originalna priča, nego tek nesuvisla re- 
dukcionistička kopija raznih sociologa i povjesničara, koji s hrvatskim jezikom 
opet nemaju blage veze. Ti su njezini radovi stoga jednostavno za Alrpaprer ili 
za otpad na svemreži. To toliko, jer Kordićeva tvrdi (str. 258) da ona u jednoj 
od američkih bibliografija ima daleko više popisanih publikacija od »akade- 
mika Radoslava Katičića ili akedemika Dalibora Brozovića iako su dotična 
gospoda dvostruko starija od nje«. Masse stat Klasse. 

Kako bi pak barem nekoga u Hrvatskoj uvjerila da je ona ipak u nešto upu- 
ćena, valjalo je dokazati da sam ja neupućen, jer eto ne poznajem njezine epo- 
chenmachende uradke. Stoga se Kordićka dala u potragu za Pandžićem, nešto 
čula, nešto načula, bitno prečula, iako je mogla povjerovati samomu Pandžiću 
koji je sasvim točno napisao da je studirao filozofiju, teologiju i klasičnu filo- 
logiju u Freiburgu im Breisgau, pa valjda to i predaje, danas kao v;ši studijski 


3 Ovdje čitateljima valja pojasniti da su sveučilišni natječaji u Njemačkoj i Hrvatskoj posvema različiti. 
Kako nema nikakvoga automatizma pri imenovanju profesora, u Bochumu nitko nije došao na ideju da Kordiće- 
vu uzme za doživotnu profesoricu. U Njemačkoj, naime, niti jedan bivši asistent nakon habilitacije ne može po- 
stati profesor na svojemu vlastitom sveučilištu, nego ga za profesora mora pozvati neko drugo sveučilište. Nakon 
tri godine kao docent svojega sveučilišta on će konačno ostati bez posla, nitko ga tu ne će imenovati profesorom. 
Naravno, nakon što je postao profesor na drugom sveučilištu on može nakon tri godine službe ponovno dobiti 
poziv svojega prijašnjega sveučilišta, opet, naravno, uz umjereno, izvantarifno povećanje plaće. To je praksa koja 
vrijedi u Njemačkoj još od početka 19. st. i poznate sveučilišne reforme Wilhelma von Humboldta. Nakana je 
bila, ostala je do danas, spriječiti »incest« u kućnom znanstvenom poduzeću, gdje se po iskustvu kritika postojeće 
znanosti ne tolerira, iako napretka u znanosti nema bez kritike i provjetravanja. U Hrvatskoj, od 1945. pa sve 
do danas, pogotovo pak nakon tzv. bolonjskoga procesa, vrijedi pravilo, kako to tvrde neki zlobnici, da će svaki 
asistent na katedri naslijediti svoga pofesora ako marljivo i nekritički ponavlja što je od njega naučio, te ispunjava 
formalne kriterije i godine službe. Izuzetci su navodno rijetki, recimo u slučaju ako asistenta, po nesreći, negdje 
između Črnomerca i Dubrave »zgužva« tramvaj. To opet znači da je serbokroatistica Kordić u Njemačkoj svaki 
put na natječaju izložena realnoj konkurenciji velikoga broja šire obrazovanih slavista, pa njezinu veličinu nitko 
ne će ni otkriti, pogotovo ako ona uopće nije usporediva s tzv. punim slavistima (»Vollslavisten«) koji su njezini 
sunatjecatelji. U Hrvatskoj bi Kordićeva, ali ne samo ona, već zbog formalno-natječajnih mogućnosti prošla da- 
leko bolje nego u Njemačkoj, naravno kada bi netko potrebovao profesora njezina jezika. Kako trenutno izgleda, 
Filozofski fakultet u Zagrebu je njezina realna opcija za nastavak karijere, gdje joj odnedavno opet objavljuju 
srpskohrvatsku promidžbu (usp. Kordić 2009). 

savjetnik (Oberstudienrat), dakle uopće ne prešućuje da je on 7/ Religionslehrer, 
ali ne samo to. Treći je problem što Kordićka ne poznaje njemački (visoko) 
školski ustroj pa ne zna što je to Kaufmdinnische Schule (School of Economics) u 
»selu s trinaest tisuća stanovnika zvanom Tauberbischofsheim« (str. 258), a još 
manje zna što to radi njemački Zehrer u srednjoškolskom i višem obrazovanju. 
U našem centru, uz opću gimnaziju, imamo nekoliko vrsta škola i studijskih 
pravaca menadžmenta, gdje su pored čisto gospodarskih predmeta zastupljene 
i filozofija i teologija, razni jezici, tečajevi gospodarske i tehničke etike, kao i 
socijalni nauk Katoličke crkve. Sve to naše apsolvente osposobljava da mogu 
bolje procjenjivati ne samo gospodarske nego i socijalne potrebe društva, i to 
ne samo u Njemačkoj, nego i u globalizirajućim procesima po čitavome svijetu 
gdje bivaju zaposleni. Time već od početka izobrazbe stječu komparativne i 
argumentativne prednosti, uključujući tu i »socijalnu osjetljivost«, prema slič- 
nim apsolventima iz drugih država. 

Moje pak kolege napreduju u službi po natječaju a ne »na osnovi poodmakle 
životne dobi«, kako to tvrdi Kordićeva. Inače, zašto ona sama nakon »trideset 
semestara« ne napreduje u službi? Neupućena gospođa, u stilu nekadašnje 
nabrušene skojevke, veli čak (str. 258) da kada bih naveo te podatke o sebi 
»onda njegova neupućenost više ne bi nikoga čudila«. Očito je zaboravila u 
kojem se vremenu i prostoru nalazi, inače takve gluposti ne bi pisala i ne bi 
se ponašala kao da sam ja zastupnik Šuvarova jugo-strukovnoga školstva. Niti 
jedan njemački sveučilišni profesor, čak ni onaj iz vremena DDR-a, ne bi s 
toliko podcjenjivanja govorio o svome kolegi iz gimnazije i više škole koji je — 
usporediva platnoga razreda u službi — viši studijski savjetnik (Oberstudienrat), 
a koji je uz to i priznati znanstvenik (filozof i filolog), ali zato to zbori osoba 
revolucionarnog žara bez ikakva zanimanja, još uvijek u borbi protivu klasnoga 
(?), religijskoga* i(li) nacionalnoga neprijatelja. Možda je to jedan od razloga 
da Kordićeva još nije dogurala do neke službice u Njemačkoj, nju ne zanima 
stvarnost i znanost, nego ideologijski prozelitizam. 

Druga je stvar da sam ja u Freiburgu, ovdje to navodim samo zbog toga što 
je Kordićeva pokušala diskreditirati moju lingvističku kvalifikaciju, studirao 
ne samo filozofiju i teologiju, nego i grčki i latinski i hebrejski jezik, a veleu- 
čena gospođa Kordić u Zagrebu (?) tek neki meni nepoznati »srpskohrvatski« 
jezik i neslavno propalu »jugoslavistiku«. Niti jedan od njemačkih slavista, a 


4. Izgleda da je Kordićeva našla svoje teorijske istomišljenike u spisima jedne poznate sekte bojovnih ateista 
u Njemačkoj (usp. Književna republika, 11-12, 2008, str. 216-224), poistovjećujući kroz svoju Kurzschlusslogik, 
na priličito osebujan način, religiju i hrvatski jezik, znanost i srpskohrvatski jezik. Tipičan silogizam njezine 
nakazne logike glasi: brvatski jezik je religija, Kordićeva je za srpskohrvatski jezik, ergo, Kordićeva je za znanost. 
Lingvistica nikako ne uspijeva skužiti da njezin silogizam nije na mjestu, jerbo hrvatski i srpskohrvatski nisu kon- 
trarne (suprostavljene) nego kontradiktorne veličine. Dakle, kada bi hrvatski jezik u prvoj premisi i bio religija, 
što je naravno totalna glupost, time se ipak nikada ne bi moglo dokazati da je serbokroatistica znanstvenica, jerbo 
bi srpskohrvatski jezik u drugoj rečenici bio samo nešto različito od religije (nešto kontradiktorno), te Kordićeva 
nikada, baram u tom tipu silogizma, ne može dokazati svoju znanstvenost. Isti tip Trugschluss-a susreće se tijekom 
čitave argumentacije Snježane Kordić. 

poznajem mnoge, mene ne bi ni u snu nazvao »neznalicom«, a najmanje oni 
koji su čitali moje radove. Dapače, moje studije cijene i njemački filozofi i 
njemački slavisti*, pa ne patim od kompleksa manje vrijednosti kao Kordićeva. 
Nadalje, o sebi prvi put nisam mnogo pisao jer se nisam htio previše hvaliti 
pred supolemičarkom koja je bez zanimanja, a najmanje zbog toga što bih se 
imao bilo čega postidjeti. 

Ipak, da se Kordićeva drugi put ne bi zalijetala, to joj treba biti jasno da 
je Pandžiću u službi konkretno povjerena i izobrazba mlađih kolega, to će 
reći svršenih sveučilišnih studenata (referendara) koji se spremaju za drugi 
državni ispit, pa stoga mora predavati ne samo u »seoskom« centru nego i u 
državnom nadregionalnom, zemaljskom seminaru za pedagogiku, u glavnom 
gradu jedne velike savezne države, s otprilike milijun stanovnika. Osim toga, 
po pozivu Pandžić sudjeluje u jednom sveučilišnom znanstvenom projektu, 
a mogao bi do konca svoje profesionalne karijere raditi samo na tome, imao 
bi dovoljno posla. U tom sveeuropskom filozofijskom projektu koji djelomice 
financira Europska Unija, surađujem u projektu izdavanja dosada neizdanih 
djela renesansne filozofije. Tu sam u program »ubacio« i odgovaram za la- 
tinska djela našega mudroslovca i bogoslovca Jure Dragišića (1445-1520). U 
drugom, slavističkom, ali također međunarodnom projektu, s jednim slavi- 
stom bih uskoro mogao postati suvoditelj projekta kritičkoga izdanja ruskih 
prijevoda (17. st.) i komentara slavnih /atinskih djela Ars brevis i Ars magna 
poznatoga vjeroučitelja Katalonca Ramona Llulla (1232-1316), oca katalanske 
književnosti. Suradnju na tom projektu mi je ponudio, nakon što je čitao moje 
izdanje Kašićeve gramatike i neke druge moje radove o renesansnoj filozofiji, 
jedan engleski slavist“. Od posla, međutim, jedva nalazim slobodnog vreme- 
na, pa moram smanjivati deputat (satnicu) predavanja, pa ću drugi projekt 
najvjerojatnije morati otkloniti. Toliko zasada o meni, no možemo nastaviti 
raspravu ad personam ako Kordićeva i nadalje bude željela pokazivati svoj vla- 
stiti znanstveni Olimp i moju neznalačku minornost. 

U samoj stvari pak, dakle što je bio povod da me se Kordićeva dovezala, tj. 
zašto prevodim ;ljrski s hrvatski, valja se bojati da ona ni ovaj put ne će razu- 
mjeti što sam ja to objavio ili tvrdio, jer te stvari ne spadaju u njezin koncept 
»serbokroatistike«. Iznova će raspištoljiti iz svih oruđa po meni, biva krivotvo- 


5 Protivu boljega znanja Kordićeva tvrdi (str. 278) da je moje izdanje Kašićeve gramatike (2005) pred- 
stavljeno tek »u glasilima naših iseljenika u svijetu«, a njezina knjiga da se recenzira »isključivo u znanstvenim 
časopisima«. Ipak, osim jednoga švicarskog portala (www.croatia.ch), iseljenici se, nažalost, nisu zanimali za 
moju knjigu, ali su recenzije objavili međunarodni časopisi Zeitschrift fiir slavische Philologie, Wiener slawistisches 
Jahrbuch, Contrastive Linguistics, Historiograpbia Linguistica, a i neki drugi časopisi u Rusiji, Češkoj, Japanu, 
Hong-Kongu i Brazilu. Kordićkini radovi, naprotiv, dobivaju najbolje ocjene u časopisu Slovesa iz Banja Luke, 
te u izdanjima Mažice srpske iz Novoga Sada. Najodanije penegirike (zotalni lingvistički opis) piše joj »sintaktičar« 
Miloš Kovačević. 

6. Ovdje moram Kordićevoj reći da vjeroučitelj Llull ima neke veze ne samo sa scžentia universalis Gottfrieda 
Wilhelma Leibnitza, nego i sa jansenističkom Grammaire gćnćrale et resonnnć iz Port-Royala (1660), o kojoj ser- 
bokroatistica, naravno, nema pojma. U svakom slučaju to je, za zahtjevnije gramatičare, iznimno izazovna tema. 

rim prošlost, iako za tu tezu ona doista nema nikakva stvarnog razloga. Već 
jednom nije razumjela što sam ja to učinio (priredio kritičko latinsko izdanje 
prve hrvatske gramatike), pa misli da sam ja žek preveo na hrvatski jezik tu 
gramatiku. Ja sam tu gramatiku 7 preveo, ali samo zbog toga što Kordićeva ni 
slični nazovi lingvisti ne znaju čitati ni latinski ni prvu hrvatsku gramatiku, ali 
to nikako nije sve što sam učinio. Pa kada Keipert (2006) hvali moje izdanje a 
kudi moj prijevod 7/lyricus s hrvatski, Kordićeva uopće ne kuži o čemu je riječ. 
Keipert je očito bio pomislio da se zlirski kod Kašića i kroz povijest odnosi i na 
srpski i na hrvatski »đuture«, tako bi to rado imala i Kordićeva, pa kao dokaz 
navodi ilirca Dragutina Rakovca i njegovu želju da ilirski proširi od Jadrana do 
Crnoga mora. Međutim, ja sam već u mome prvom odgovoru naveo da uspr- 
kos želji iliraca niti jedan jedini Srb/n (dakle jedan od onih koji su u pisanju 
koristili salo debeloga jera), barem meni takav nije poznat, ni u Kašićevo vrije- 
me ni poslije, a najmanje u 19 st., nije htio ni čuti za ime ilirsko, bilo za svoj 
jezik, bilo za svoj narod. Apsolutno nitko, a najmanje Vuk Karadžić“. Slična je 
situacija i s latiničnim pismom. Kada Kašić piše latinicom on doista ne misli 
da bi ga pravoslavni Srbi prihvatili, ponajmanje zbog njegova jezika (za njih su 
pučki jezik i latiničko pismo stoljećima bili apsolutna kontraindikacija), on piše 
za katoličke misionare u misijama, često strance, koji su trebali naučiti hrvatski 
jezik. Što su o tome mislili Srbi u njegovo vrijeme i kasnije trebala bi Kordiće- 
va pročitati kod Jovana Skerlića (1909), kojega sam već bio citirao. E sada, ako 
Keipert nije znao da su svi Srbi kroz povijest bježali od imena i slova ilirskoga 
(»latinski prozelitizam«) kao vrag od tamjana, to mu možemo oprostiti. Nje- 
mu sam, ali i Kordićevoj, već postavio zadaću, ali još ne reagiraju: navedite mi 
ime jednoga jedinog pravoslavnog Srbina kroz povijest koji je u unutarsrpskom 
diskursu bio prihvatio zlirsko ime svoga jezika, pa tek onda ispravljajte moj pri- 
jevod. Jedini suvremeni srpski zagovornici teze da je Kašićeva gramatika u stvari 
gramatika srpskoga jezika, samo da se jadnik Kašić malo zbunio oko imena, 
pisma i sala debeloga jera, jesu, gdje će suza neg' na oko, potpisnici pamfleta 
Slovo o srpskom jeziku, uključujući i Miloša Kovačevića, znanstvenoga intimusa 
gospođe Kordić. Keipert, vjerujem, ne bi, za razliku od Kordićeve, rado htio 
biti u njihovu društvu, ali ipak, realno gledajući, ispada da je i on, iz neznanja, 
na njihovoj strani. Stoga je i Kordićevoj vrlo bitno da ilirski retroaktivno bude 
jedan jezik sa srpskim, što je napustio čak i Pavle Ivić, jer bez toga ne može ni 
današnji hrvatski biti jedno sa srpskim, i zbog toga se ona konačno dovezala 
moje malenkosti, iako joj nije bilo uzmanjkalo »neprijatelja«. Nakon nje će, 
imamo podjelu rada, braća slovopisci taj jezik zakonopravilno prisajediniti kao 
isključivo srpski jezik, a Kordićeva će reći da ona ipak s time nema ništa, nego 
da ona samo poput Galileja objektivno sudi (štokavski = jedan jezik), dočim 
će slovopisci objektivno, tj. »zakonopravilno aminovati«: jeste jedan ali srpski. 


7 Moguće da se ipak pokoji Srbin kroz povijest izjasnio spremnim »prisajediniti iliričesku« književnost, 
ali nikada svoju proglasiti »iliričeskom«. No, i to su bile apsolutne iznimke kod Srba. 

Drugi prigovor, onaj o mojoj gramatičkoj terminologiji u prijevodu Kaši- 
ćeve gramatike, još je apsurdniji. Kordićeva veli (str. 279) da »...nitko nema 
Pandžićevo brojevno pridjevno ime«, što bi trebalo dokazati da sam lingvi- 
stički neobrazovana osoba. Imaju, imaju, uglavnom sve gramatike prije 19. 
st., dakle kroz otprilike sedamanest (17) stoljeća, pa tako i Kašićeva (nomen 
adjectivum numerale), što, naravno, lingvistički neobrazovane osobe ne znaju. 
Stoga, dakle zbog njezine manjkave izobrazbe, ovdje bih sada morao objaš- 
njavati gospođi Kordić zbog čega i kako to Kašić koristi takvu terminologiju 
u nominalnoj morfologiji pa i taj pojam, a istoga nema u gramatici iz koje je 
ona, kao žena jedne knjige, crpila sva svoja gramatička znanja. Tek ukratko, 
ne bi li ipak vrla lingvistica malo uznapredovala u gramatici, tradicionalna 
gramatika nema istu podjelu vrsta riječi koju je učila bivša lektorica Kordić 
(imenice, zamjenice, pridjevi, brojevi, itd.). Tu klasična gramatika ima malo 
logičniju podjelu, recimo na nomen substantivum (ime bića, ne imenica) i no- 
men adiectivum (pridjeveno ime, ne pridjev, jer tu ima i današnjih zamjenica), 
a od tih pridjevenih imena jedno je i nomen adiectivum numerale, tj. pridjeveno 
brojevno ime. Broj dakle nije posebna vrsta riječi kao u današnjim gramatika- 
ma hrvatskoga jezika nego tek jedna od podvrsta pridjevenih imena. Dakle, 
kada kažemo žri, taj broj se logički i danas uvijek odnosi na 77me nekoga bića 
ili stvari, odnosno pridjeva se imenu (npr. Zrf ribe, četiri žabe, ili sl.), pa ne 
može logički stajati sam za sebe (277), pa konačno stoga broj nije posebna vrsta 
riječi (jer bez bića ili stvari ne označava ništa). Nadam se da je lingvistica sada 
razumjela zašto sam preveo tako, tj. iz čisto didaktičkih razloga, kako bi i ona, 
u povijesnoj gramatici i filozofiji jezika potpuni analfabet, u latinskome jeziku 
također, razumjela da Kašić ima, koje li drskosti, malo drugčiji gramatički 
metajezik nego ona sama. Za prvu lekciju je dosta, iako bi njoj ovdje valjalo 
pojasniti i zašto zamjenica i pridjeveno ime ne odgovaraju današnjem opsegu, 
zašto vremena i načini divergiraju, ali to bi nas doista vodilo daleko od teme, 
a Kordićeva bi trebala jako mnogo vremena da bi sve to shvatila. Međutim, 
meni je iz svega ovoga postalo razvidno da vrla lingvistica nema blage veze ni 
sa suvremenom kognitivnom gramatikom, niti sa semantikom općenito, inače 
ju ne bi smetao Kašićev semantički ustroj prve hrvatske gramatike, još manje 
moj prijevod. 


3. Ad rem 


Desetak od dvadesetak stranica svoga smušenoga teksta Kordićeva koristi 
kako bi pokazala da ja (str. 262) mislim što ne mislim, tj. »on misli da je današ- 
nja podjela ljudi na hrvatsku nacionalnost, slovensku nacionalnost, makedon- 

sku itd. bila zadata objektivnim svojstvima tih ljudi«. Što bi to trebalo značiti 
Kordićeva je već prije (str. 258) pojasnila: »Njegova osnovna teza je da a) odu- 
vijek postoji hrvatski narod, b) svaki narod ima svoj jezik, c) iz toga proizlazi 
da oduvijek postoji zaseban hrvatski jezik, d) ako taj jezik postoji oduvijek, 
podrazumijeva se da postoji i danas«. A kakve to sve veze ima s Pandžićem? 
Apsolutno nikakve. Pandžić je jasno iznio svoje stavove o tim pitanjima, na 
koje se Kordićeva ne osvrće, već priča o sablasnim vjetrenjačama koje joj se 
ukazuju u glavi, a ne citira Pandžića gdje je što rekao. 

Pandžić, još jednom, nigdje nije govorio da je bilo koja nacionalnost za- 
dana »objektivnim svojstvima ljudi«, ali je Kordićeva govorila, to ponavlja 
neprestano, da je jezik zadan »objektivnim«, tj. određenim genetskim svojstvima 
(npr. stokavski = srpskohrvatski). Naprotiv njezinoj tvrdnji, Pandžić će, po- 
put mnogih autora koje citira Kordićeva, biti mišljenja da nacija nastaje kroz 
»povijesni diskurs« određenih ljudi na određenom području, ali se taj diskurs 
odvija i razvija na povijesno specifičan način za svaku od nacija, poglavito među 
slavenskim narodima, inače to i ne bi bio diskurs, a ne na jedan te isti način za 
sve nacije, kako to zamišlja Kordićeva. Upravo stoga sam se usudio priupitati 
vrlu lingvisticu da znanstvenoj zajednici i širem čitateljstvu pojasni samo jednu 
jedinu stvarčicu: 

Kako to da nastanak i jedinstvo neke nacije počiva na povijesnom diskursu 
(elita, ovih ili onih staleža ili običnih ljudi), što prihvaća i Kordićeva, a jezik, 
naprotiv, da se, iako je on diskurs par excellence, definira, kako tvrdi ista Kor- 
dićeva, prema nekim objektivnim, izvanjskim, to će reći genetskim ili struktu- 
ralno-geografijskim karakteristikama (štokavski dijalekat) bez ikakva diskursa? I 
to je srž spora. Kada bi Kordićeva logično i razvidno odgovorila na ovo pitanje 
onda ne bi više mogla zabavljati čitateljstvo Književne republike. Stoga, zaklju- 
čujem, na ovo pitanje ona nikada ne će odgovoriti, barem ne logički suvislo, i 
zbog toga je svaka diskusija s njom uzaludna. Međutim, ipak nije jasno kako 
ona uopće 7može sanjati da bi je neko sveučilište u Njemačkoj pozvalo za pro- 
fesoricu ako nije u stanju riješiti tu najbanalniju logičku dilemu u koju je sama 
sebe i svu svoju znanost uvukla. Lakše je naravno reći da je netko drugi kriv, 
da je netko progoni, nego li priznati da je njezina znanost manjkava. 

Zapravo, sumnjam da će ona ovo moje pitanje i razumjeti, budući ga nije 
razumjela ni prošli put, iako sam to pojasnio na str. 210. Tada sam već jasno 
formulirao gdje je skrahirala teorija Snježane Kordić, međutim veleučena gos- 
pođa se na to ne osvrće. Stoga za čitatelje ponavljam to odlučujuće pitanje, 
koje sam prošli put bio formulirao otprilike na sljedeći način: Ako je nastanak 
svake nacije uvjetovan povijesnim diskursom, tijekom kojega su se određeni 
ljudi našli zajedno u jednoj a neki drugi opet u drugoj zajednici, što Pandžić 
uopće ne osporava (osporava međutim tvrdnju da je povijesni diskurs kod svih 
nacija tekao na isti način, po istoj šabloni), kako to i zašto to jezik (nacionalni 

ili višenacionalni, svejedno) biva definiran, barem po Kordićevoj*, Iliji Garaša- 
ninu, Vuku Karadžiću, Pavlu Iviću, Radmilu Marojeviću i Milošu Kovačeviću, 
prema pozitivnim, tj. genetskim kriterijima (štokavski = jedan jezik, ergo srpski 
za ovu elitu)? 

Da je Kordićeva kod mene bila završila početni tečaj formalne logike, o 
modalnoj logici ovdje nećemo trošiti vrijeme, ovo bi je pitanje doista protre- 
slo, pitala bi se kako riješiti logički problem. Zar stvarno misli da njemački 
profesori lingvistike, kod kojih se natječe, ne poznaju ovu stranputicu njezine 
»znanosti«? Kada bi znala logički argumentirati ona bi mogla doći do zaključka 
da je i svaki jezik, kao i svaka nacija, nastao u diskursu, dakle ako A onda i 
B, u jednom diskursu ovaj, u drugome opet onaj jezik, u trećem povijesnom 
diskursu neki višenacionalni, »policentrični« zajednički jezik, već prema povi- 
jesnoj konstelaciji i razvoju pismenosti i komunikacije (diskursa) među odre- 
đenim ljudima i nastajućim kulturama. Dante bi rekao cost o cost. 

Bilo koji od mojih đaka ili studenata s kojima sam na tečaju formalne 
logike zajedno čitao po nekoliko poglavlja iz Aristotelove De i/nterpretatio- 
ne (posebno tzv. Seeschlachtpassage), bi na ovome mjestu pokušao uskladiti 
obadvije pozicije, odnosno odbaciti onu koja nije logična. A ta je da je neki 
književni jezik moguće definirati čisto genetsko-strukturalnim kriterijima, bez 
obzira dakle na diskurs i povijest nastanka, to jest bez obzira na činjenicu koji 
su ljudi s kojima gradili određenu zajednicu a koji ne. Upravo zbog toga zajed- 
ničkog povijesnog diskursa moglo se dogoditi da obični ljudi u Hrvatskoj, iako 
trodijalekatne jezične osnove, ćute jezično zajedništvo hrvatskoga književnog 
(štokavsko-jekavskog) jezika, a ne i srpskoga (štakavsko-ekavskog) književnog 
jezika, iako je genetski moguće ustanoviti određenu objektivnu, pozitivističku 
sličnost u strukturi srpskoga i hrvatskoga književnog jezika, naravno ako posve 
zanemarimo različitost pisama. Hrvati su dakle kroz povijest zzdiskurzirali 
svoju hrvatsku naciju i hrvatski književni jezik na štokavsko-jekavskoj osnovi, 
a Srbi svoju naciju i srpski jezik na štakavsko-ekavskoj (šumadijsko-vojvođan- 
skoj) dijalekatnoj osnovi, ako je dijalektologija (ć%-, št-, šć-) ovdje uopće bitna. 
Isto tako su stoljećima 23 Habsburgovca bili zjemački carevi“, pa se njemački 


8 Kordićeva tvrdi da ona ipak nije istoga mišljenja kao ovo društvo. Zbilja? Da je štokavski jedan jezik 
tvrdi i ona i svi nabrojani mušketiri velikosrpske jezične politke. Jedina razlika je u tome da bi Kordićeva taj jezik 
zvala srpskohrvatski a rečena gospoda srpski, pa je za njih štokavski dijalekt ujedno i deftniens granica Velike Srbije 
(Goebl 2005) i srpske nacije. U naivnijoj intepretacijskoj varijanti moglo bi se reći da Kordićeva danas revno 
služi tim mušketirima, kako bi to rekao Milovan Đilas, kao »korisna budala«, i to na putu ostvarenja iste ideje. 

9 Valja priznati, a ne griješiti dušu, da bi i priručnik formalne logike Gaje Petrovića, koji je svojedobno 
kolao po školama u Hrvatskoj, iako je bio tek kompilacija tuđih priručnika, ipak pomogao da Snježana Kordić 
uopće sazna što je to silogizam, koliko ih tipova ima, čemu oni služe, te zašto logiku ne može zaobići nijedna zna- 
nost. Nažalost, ona nije prošla nikakav tečaj logike za vrijeme svoga školovanja, što je danas teško kompenzirati. 

10 Sveto rimsko carstvo njemačke nacije (Sacrum Romanum Imperium Nationis Germanicae) pojavljuje se 
kao pojam već od 15. st., a od 16. st. do 1806., kada se carstvo gasi, skoro isključivo. To bi Kordićeva znala da 
je imalo primirisala njemačke škole. Ona, međutim, punih pluća tvrdi da se njemačka nacija formira tek od 
sredine 19. stoljeća, iako se tu radi o suvremenom pojmu njemačke nacije. Ovih dana Drugi program njemačke 

jezik etablirao kao zajednički i u Austriji iu Njemačkoj i u Švicarskoj, usprkos 
svim razlikama, i to stoljećima prije razvoja modernih nacija, pa zajednički 
njemački jezik nikoga danas uopće ne smeta. Oni su to stoljećima diskutirali i 
prihvatili taj jedan kulturni jezik, bez obzira na regionalne različitosti. I točka. 

Njihov je diskurs prošao na jedan način, hrvatski i srpski se pokušavalo 
ujediniti, odnosno početno zajednički diskursirati, i to tek onda kada su i 
nacije i diskursi već stoljećima diskutirali # drugome pravcu. Stoga je i pro- 
jekt zajedničkoga jezika u Hrvatskoj i Srbiji definitivno propao, premda ga 
Kordićeva uspoređuje s okretanjem Zemlje oko Sunca (Galilei). Stvarnost je 
daleko bizarnija, taj »srpskohrvatski jezik« postoji još jedino u samodiskursu 
(soliloquia) Snježane Kordić, samo u njezinu krilu poput one »zlatne ptičice« 
koju spominje. 

Sva ostala argumentacija rezultira zapravo iz ove prve spoznaje. Hoće li tko 
njemački jezik u svojoj deskriptivnoj teoriji nazvati jednim policentričnim jezi- 
kom ili ne, posve je svejedno svim današnjim govornicima toga jezika, to ostaje 
određena //ngvistička konceptualizacija koja uopće ne utječe na pitanje posto- 
janja, nastanka i razvoja (povijesnoga diskursa) jednoga i istoga njemačkoga 
jezika. Nasuprot tome, »srpskohrvatski« bi jezik valjalo tek danas kroz diskurs 
stvoriti kao svim potencijalnim diskursantima jedan i imenom općeprihvatljiv 
jezik, da bi taj tek potom uopće mogao i u znanosti — ona dolazi post festum — 
biti jedan zaseban jezik (Einzelsprache). Tek kada bi bio od sviju prihvaćen kao 
jedan zaseban jezik, mogli bi ga neki lingvisti # svome metajeziku i samo za svoje 
potrebe nazivati viševarijantnim ili policentričnim jezikom. Od toga zajedništva, 
ni uza svu prisilu, u slučaju hrvatskoga i srpskoga nije ostalo ništa, a kamoli da 
bi tko danas dragovoljno sanjao o jednome zajedničkom jeziku. 

Simpson je (1994) pokazao da se ni kriterij međusobne razumljivosti, koji 
Kordićeva apostrofira kao drugi kriterij jedinstva jezika, pošto nije općenito 
primjenjiv, također ne može promatrati kao definiens zasebnoga jezika. Ali 
kako hrvatske i srpske elite, te obični ljudi danas komuniciraju vrlo ograni- 
čeno, ali i tada ne na istom pismu, to je mišljenje Kordićeve da se svi dobro 
razumiju čisto spekulativno, da ne kažem iluzorno. Međutim, čak da je razu- 
mljivost iznimno velika, to nema nikakve dokazbene snage za definiciju jednoga 
zasebnog jezika, a takvih primjera ima i drugdje (norveški i danski). Još manje 
će o tome odlučivati »njerenje razumljivosti indigenih jezika u Sjevernoj Ame- 
rici što su pokušali raditi neki američki lingvisti (Harris) na osnovi nekoliko 
stotina riječi, a što bi na hrvatski i srpski željela primijeniti Snježana Kordić. 
Stoga je Ulrich Ammon (2005: 1536-1543) u najnovijem izdanju trosveščane 
enciklopedije Socfolinguistics, u prikazu »Pluricentric and Divided Languages«, 


televizije (ZDF) prikazuje seriju u deset nastavaka Dje Deutschen i to povodom milenija toga carstva. Serija 
počinje naravno s prvim godinama 11. st. Tko će u tu činjenicu uvjeriti Snježanu Kordić? Nitko, jer takvo što 
ne postoji u njezinoj glavi. Prije 19. stoljeća, koliko mogu prosuditi, za nju ne postoji ni jezik ni nacija, ni ovdje 
ni ondje. 

što Kordićeva ne citira, hrvatski, srpski, češki i slovački ubrojio u rastavljene a 
ne pluricentrične jezike: »Drvided language; examples are Danish and Norwe- 
gian, Czech and Slovak, or Serbian and Croatian«. Sada Kordićeva pokušava 
dokazati da Ammon nije razumio kako se svi ti ljudi dobro razumiju (valjda u 
21. st. tek na usmenoj, ne na pismenoj razini?), pa da bi imala pravo ona a ne 
on, pa kako ja nisam razumio Ammona i sl. Usput, Ammona Kordićeva, kako 
rekoh, uopće nije bila citirala što je on napisao o hrvatskome i srpskome, iako 
se na njega stalno pozivala kada je pisao o njemačkome jeziku, e da bi kroz 
teorijski salto mortale dokazala da je ista situacija i sa »srpskohrvatskim«. Sada 
kaže da ga je ipak citirala i kada je riječ o »našem jeziku«. To ipak tek kada je 
u ruke od redakcije dobila moj odgovor njoj, pa je kao kućni autor u Knji- 
ževnu republiku (2008, 1-2), prije objavljivanja moga odgovora, ugurala još 
jedan člančić pod njenim vječnim naslovom »O naciji, povijesti i jeziku«, gdje 
spominje raznorazna »zbunjivanja«. Međutim, ni u najnovijem njezinu član- 
čiću (2009) u literaturi nema Ammonova (2005) članka koji izrijekom dijeli 
hrvatski i srpski, pa je jasno da ga Kordićeva želi ignorirati, tj. barem spriječiti 
da za nj netko u Zagrebu sazna. Uz taj Ammonov članak njezina je teorija 
jednostavno passć. U stvari, upravo stoga Ammon »zbunjuje«, valjda samo 
nju, svima drugima u sociolingvistici je stvar posvema jasna: hrvatski i srpski 
su jednom zauvijek rastavljeni jezici i basta, iako je u prošlosti za jedno vrije- 
me bio tek politički krpljen viševarijantni jezik. Stvar je za sociolingvističku 
znanost, što potvrđuje i konačna Ammonova konstatacija u toj reprezentativ- 
noj europsko-američkoj i najnovijoj enciklopediji struke, jednom zauvijek ne 
samo praktično nego i teorijski okončana. Stoga preporučam gospodi Kordić 
da ubuduće ne spominje Ammona kada bude govorila o njezinom privatnom 
»srpskohrvatskom« jeziku''. Po Ammonu toga jezika uopće nema, pa njega 
Kordićeva (2009) jednostavno krivotvori. Und Schluss! 

Najsmješniji je, bar za mene, njezin prigovor o razlikama plattdeutsch — 
hochdeutsch, osporava ono što nisam tvrdio a ne odgovara na ono što jesam. 
Sasvim je svejedno gdje koji počinje a gdje koji završava danas ili kroz povi- 
jest, odlučujuće je da nema genetskoga kriterija za određivanje granice gdje 
počinje a gdje završava današnji njemački ili nizozemski. Stoga ponavljam (str. 
203): »Ovdje bih mogao našire obrazlagati shortcoming pokušaja definiranja 
jezičnoga jedinstva na osnovi predmnijevanoga genetskoga zajedništva odre- 
đenih dijalekata metodom strukturalne dijalekatne geografije (»dijalektološko 
makazarenje«), koja i danas nažalost dominira u Hrvatskoj na štetu povijesne 
dijalektologije, ali mislim da to nije potrebno. Umjesto toga pozvat ću se tek 


11 Kordićeva niječe i da je Heinz Kloss vidio hrvatski kao Ausbausprache, citirajući neke rane Klossove 
radove. Umjesto da meni prigovara ovo ili ono mogla je priupitati Klossova učenika Leopolda Auburgera zašto 
je u Njemačkoj još 1988. objavio knjigu o glagolskoj morfologiji hrvatskoga jezika koju je napisao upravo kod 
Klossa, i to još u vrijeme kada su neki jezikoslovci u Zagrebu, pa i njezini učitelji, cvrkutali o zajedničkome 
srpskohrvatskom jeziku. 


132 


na pojašnjenje J. M. Y. Simpsona (1994: 1895), jednoga od izdavača repre- 
zentativne desetsveščane The Encyclopedia of Language and Linguistics, koji je 
na osnovi usporedbe raznih dijalekatnih continua, germanskih, romanskih i 
slavenskih, na istom mjestu zaključio: > There is therefore no linguistic reason 
for postulating a boundary where »German« ends and >Dutch« begins [...]. Ifit is 
attempted instead to regard »a language« as a group of'dialects« it will be apparent 
that one has no independent, universally applicable linguistic criterion by which 
one language can be singled out as opposed to another, genetically related, one«. 
U svakom slučaju taj kriterij genetskoga jedinstva za razgraničenje jezika nije 
općenito primjenjiv i zbog toga je genetsko-lingvistički uopće, a povijesno- 
sociolingvistički posebice, neodrživ«. Taj je kriterij jednostavno neodrživ u 
lingvistici, to je po Simpsonu stanje znanosti, nitko ga u bijelom svijetu za 
klasifikaciju književnih i živih jezika ne zastupa, jer jednostavno nije općenito 
primjenjiv, tj. ni tamo gdje se govori tzv. štokavskim jezikom. 

Potom sam bio pokazao (str. 210) zašto je ta teorija neodrživa, što Kordiće- 
va međutim uopće nije razumjela, što me više uopće ne čudi: »To znači, kada 
Kordićeva tvrdi da je zbog izabranog štokavskog narječja to jedan jezik, ona 
suspendira ne samo jezičnu realnost postojećih jezika, naroda i država, nego 
griješi i u teoriji, odnosno u pretpostavci da se iz pozitivnoga opisa i izoliranja 
nekih osobina određenog dijalekta ili jezika uopće može znanstveno utvrditi i 
stvarnu definiciju opsega istoga jezika dijakrono i sinkrono, tj. niječući svaku 
mogućnost, bilo povijesnoga razvoja i identificiranja, bilo aktualne volje pred- 
metne jezične zajednice.« Dakle, sasvim je svejedno iz kojih su se dijalekata 
razvili nizozemski i njemački jezik, ili gdje danas počinje jedan ili drugi, to se 
barem nikako ne da dokazati time gdje genetski gledano počinju ili se razvijaju 
dijalekti tipa plattdeutsch (niederdeutsch), niederliindisch, hochmitteldeutsch oder 
ostfriesisch, ili bilo koji od tih i sličnih dijalekata. Pandžić dakle nigdje nije 
bio tvrdio, što podmeće Kordićeva (str. 272), da »plattdeutsch i nizozemski 
imaju monodijalektalnu osnovu«, isto tako nije tvrdio da »plattdeutsch ... i 
njemački« imaju monodijalekatnu odnovu. Tvrdio je, naprotiv, da jedan dio 
Nijemaca u svakodnevnoj uporabi i danas koristi plattdeutsch, tako i jedan dio 
Nizozemaca, posebice kroz povijest, a da je ipak jednima književni jezik nje- 
mački (bochdeutsch), drugima nizozemski. Samo to je tvrdio Pandžić. Zapravo, 
svaka dva susjedna sela od izvora do ušća Rajne bolje se međusobno razumiju 
od sela napreskok, i to od Alpa do Rotterdama. Međutim, nikakva genetsko- 
lingvističkoga razloga nema danas na njemačko-nizozemskoj granici reći da se 
na jednoj strani govori i piše njemački a na drugoj nizozemski književni jezik. 
O tome je u prošlosti odlučila politika i volja (diskurs) ljudi koji su se priklonili 
jodnoj ili drugoj opciji. Slično se dogodilo i u istočno- i južnoslavenskom di- 
jalekatnom kontinuumu. Za prihvaćenost književnoga hrvatskoga ili srpskoga 
jezika nikakvu ulogu ne igra činjenica dokle se protežu /d/- /jl- (*dj), te /što/ 
ili Bta/ (čt-, št-, šć-) izoglose. Od Alpa do Egejskoga mora, primjerice, svaka 

dva susjedna sela su se u povijesti jezično bolje razumjela od udaljenijih sela, 
tako i slovenska sela sa zagorskim selima bolje nego li zagorska sa slavonskim 
štokavskim selima. Isto tako torlačka sela prema bugarskoj granici su se daleko 
bolje razumjela s bugarskim govorima nego sa srpskim govorima u Semberiji 
i Mačvi. I usprkos tome književni se hrvatski jezik, slično i bugarski i srpski, 
iz jedinstvenih povijesno-političko-religijsko-jezično-kulturnih razloga danas 
ustalio na svom odgovarajućem području kod određenih ljudi, bez obzira na 
činjenicu gdje se i kada može zboriti o genetsko-lingvističnome štokavskome 
ili ovome ili onome zajedništvu. 

Perverzija zaključka Snježane Kordić je stoga u tome da se biva ja slažem, a 
ne ona sama, sa srpskim jezikoslovcima o tzv. pozitivnim kriterijima za odre- 
đivanje jednoga jezika za jednu naciju (str. 276): »Iz Pandžićeve tvrdnje da 
u policentričnost jezika »mogu tek pokojega naivnog čitatelja Književne re- 
publike i(li) neizlječivoga Jugoslavena uvjeriti« (211) vidi se da Pandžić ne 
samo što jezik pogrešno identificira s nacijom nego ga pogrešno identificira 
i s državom.« Golem je broj ovakvih pogrješnih zaključaka u članku gospođe 
Kordić, ali ja nemam volje odgovarati na svaku glupost. Ona uopće ne razu- 
mije što želim reći, ali ne poznaje ni praksu znanstvene argumentacije. Kada 
sam pisao o »neizlječivome jugoslavenu« ono sam j pisao minuskulom, tako je 
to i otisnuto, Kordićeva prepravlja u majuskulu, pa taj jugoslaven nema blage 
veze, barem ne u mome diskursu, s konačno propalom Jugoslavijom kao dr- 
žavnom konstrukcijom, a još manje s izmišljenom nacijom, nego ima veze tek 
s propalom ideologijom jugoslavenstva (slične su propale ideologije komunizam 
i fašizam). Daleko od toga da bih ja izjednačavao nepostojeću državu s nepo- 
stojećim jezikom, to je ipak diskurs same Snježane Kordić, a ne Pandžićev. 

Isto tako nigdje nisam napisao da je Kordićeva tvrdila da se jezik mora 
»podudarati s državom«, uopće ne. Pandžiću je poznato da jezici iz ovih i 
onih povijesnih razloga mogu biti književni jezici više nacija (npr. španjolski, 
engleski), zvali se oni u tipološkoj metajezičnoj klasifikaciji danas policentrič- 
ni, multicentrični, plurikontinentalni, intra- ili interpatrialni, ili tome slično, 
sasvim svejedno. Dakle, Pandžiću je poznato da Kordićka ne tvrdi da se jezik 
podudara s državom. To joj doista nigdje nisam spotaknuo. Što ona opet ne 
zna, zbog očevidnoga pomanjkanja logičnog načina zaključivanja i niske razine 
apstrakcije, a to ipak zna Pandžić, jest činjenica da se ne može generalizirati 
i tvrditi da je posvuda ista situacija odnosa nacije i jezika (povijesnoga dis- 
kursa), tj. ako su donekle slični povijesni razvoji bili u Engleskoj i Americi, 
Španjolskoj i Kolumbiji, Njemačkoj i Austriji, onda tako nije moralo biti i 
u Hrvatskoj i u Srbiji, Poljskoj i Ukrajini, Lausitzu Gornjem i Donjem, itd. 
Naprotiv, zbog ovoga ili onoga povijesnog razloga jezici su se izdiferencirali u 
»povijesnom diskursu«, a ne za jedan dan svi na jedan način, svi jezici recimo 
po definiciji genetsko-lingvističkih kriterija, primjerice jedan jezik u jednomu 
danu u jednoj bečkoj krčmi (1850) zbog zamjenice sto ili šta, kako to tvrdi 

Kordićeva za njezin jezik policentrični. Dočim Kordićeva prizna da se nor- 
miranje književnih jezika, bilo kojih, slično izgradnji nacija, mora metodički 
promatrati ze genetsko-strukturalno-tipološki nego povijesno-sociolingvistički, 
dakle da bez obzira na ove ili one genetske i dijalekatne kriterije ipak mogu na- 
stati različiti, tipološki promatrano, izvorno monodijalekatni ili polidijalekatni 
književni jezici, tj. kada to prizna za njemački i poljski, gornjo- i donjolužičko- 
sorbski, priznat će to i za hrvatski i srpski, te bilo koji drugi jezik. No, za to 
joj, u pomanjkanju logike, očito treba vremena. 

Doduše, strukturalni i sinkroni pristup jeziku (langue) kao izvanjskom, rei- 
ficiranom (opredmetljenom) sustavu znakova, koji je uveo Saussure u 20. sto- 
ljeću, gdje genetska lingvistika praktički ne igra nikakvu ulogu, kod nekih je 
jezikoslovaca ostavio dojam da je to i jedini pristup, iako u zbiljnosti to ni kod 
samoga Saussurea nije jedina razina jezika. On je vrlo dobro znao da i parole 
igra iznimno veliku, ovdje bih to nazvao, socijalnu dimenziju jezika. Također 
mu je, kao školovanom indogermanistu, i dijakronijski, također strukturalni 
pristup, bio vrlo važna metoda analize jezika. Jeziku se dakle i u struktural- 
nom smislu, barem prema Saussureu, mora pristupati s više strana, ali i tada 
u punoj svijesti da niti jedan od tih pristupa sam za sebe ne može tvrditi da je 
sa izvana definirao ovaj ili onaj jezik, usprkos višeslojevitim nastojanjima ka- 
snije strukturalistički motivirane lingvistike, ne manje i u isto vrijeme nastale 
analitičke filozofije. 

U konačnici dakle, ni Saussure sam (Cours de linguistique gćnćrale), ni bilo 
tko od njegovih doista brojnih nasljednika, ne bi za sebe tvrdio da on može 
prosuđivati i presuđivati, pogotovo ne u ime konačne objektivnosti, tko koji 
jezik govori i kako će se taj jezik zvati, njega zanima tek op;s strukture jezika, 
bilo kojega a ne jednoga jezika. Strukturalno-sinkronijska metoda je bez sumnje 
ubrzala nastanak novih i često kratkoživih poststrukturalnih deskriptivnih lin- 
gvističkih teorija, ali ni jedna od tih teorija ne bi sebi priuštila takvu bybris da 
bi tvrdila da napušta deskriptivnu i preuzima preskriptivnu zadaću lingvistike. 
To bi u konačnici značilo da je netko prosudio da je upravo za 7 jedino ta de- 
skriptivna teorija ona ultimativna i nepromjenjiva, zapravo identična sa svojim 
predmetom, sa samim /zngue. U tom momentu, međutim, jezik više ne bio 
bilo moguće promatrati kao reificiranu izvanjsku stvarnost sustava znakova, 
nego bi jezik i metajezik bili zapravo identične veličine. Saussureu to stoga ne 
bi nikada palo na pamet jer bi to praktički značilo ne samo gubitak dostojan- 
stva lingvističke znanstvenosti, nego bi nastalo ono, što je Martin Heidegger 
kasnije naširoko tematizirao, tj. da su i jezik i metajezik mogući tek kao poe- 
zija, analiza jezika stoga moguća tek u uvijek iznova ubačenim metaforičnim, 
nikada završenim formulacijama (je neu). 

Sumnjam da će »serbokroatistica« Kordić razumjeti o čemu ja to ovdje zbo- 
rim, za nju je ova razina diskursa neka čudnovata priča. Stoga ću, ne zbog nje 
nego zbog čitatelja, na jednom drugom primjeru pokazati zašto strukturalna 

analiza jezika, bez obzira koja, iako posve legitimna, nema upravo ništa s pita- 
njima definiranja tzv. plemenskih, nacionalnih, višenacionalnih, policentrič- 
nih ili polikontinentalnih jezika. Ona može promatrati i opisivati svaki od tih 
i svaki od bilo kojih drugih jezika kroz svoje metajezične naočale, ali ne može te 
naočale proglasiti jednim, bilo kojim jezikom. A upravo bi to htjela Kordićeva, 
najprije preuzeti jedine za nju postojeće matajezične naočale strukturalne lin- 
gvistističke geografije, koja se neuspješno pokušava uvesti tek 50-tih godina 20. 
st. (Weinreich 1954), te nema veze sa Saussureom, pa potom zaključiti da su te 
naočale i sam jezik koji je ona definirala za sve ljude unutar granica koje je po- 
vukla za zelenim stolom prema nekim izoglosama'“ ili umišljenim vokalskim 
dijasistemima. Nažalost, takvu primitivnu, tj. predznanstvenu identifikaciju a) 
strukturalne analize jezika, b) strukturalne geografijske dijalektologije i c) defi- 
niranja književnih jezika (tzv. osakaćeni »lingvistički kriteriji«), s čime Saussure 
doista nema blage veze, čvrsto zastupa srpska »pozitivistička škola«, ali i, barem 
u subtekstu, poneki jezikoslovac iz Zagreba, uglavnom učitelji Snježane Kordić 
(usp. Badurina et al. ed. 2009; Kordić 2009). Nitko drugi u bijelome svijetu, 
izuzev, naravno, Pera Jacobsena i srpskih slovopisaca (usp. Kordić 2009: 90), 
ne bi danas tako lako, ne primijetivši dakle da se radi o posve različitoj razini 
promatranja jezičnih pojava (Xurzschlusslogik), sa strukturalne i opće analize 
jezika (langue) »skoknuo« u »strukturalnu dijalektologiju sui generis« i u »po- 
zitivnu razdiobu« današnjih književnih jezika. 

Ipak, oprez, nije tek ljudski jezik bio predmetom površne strukturalističke 
analize u dvadesetim i tridesetim godinama 20. stoljeća. Po sličnoj metodi se 
promatralo i čovjeka samoga, pa su mjerila »rasnih higijeničara« dobivala svoju 
»znanstvenu« legitimaciju poglavito kod određenih pseudoznanstvenika tipa 
socijalnih darvinista. Oni su mislili da mogu objektivno prosuditi kojoj rasi 
koji čovjek pripada i to, po navodno posve objektivnim, to će reći mebaničko- 
strukturalnim kriterijima. Uopće nisu pitali kojim se metajezičnim sustavom 
može opisati njihov jezik, što govore ili razmišljaju, nego su se pitali kojoj rasi 
pripada koji od ljudi. O tome su opet odlučivali /zvanjski objektivni, danas 
bi netko rekao pozitivni genetski kriteriji, primjerice da li oči stoje duboko 
ispod čela ili ne, kakav je oblik glave, boja očiju i kose, rast, i sl. Sve su to 
bile naizgled mjerljivi genetsko-strukturalni kriteriji (usp. Daston & Galison 
2007: 360), ali u konačnici što to stoji u glavama idealno-tipskih »sjevernjaka«, 
odnosno miješanih »dinaraca« visokoga rasta, ta navodna znehanička i(li) struk- 


12 Takav luksuz izvanjskoga tipologiziranja i imenovanja jezika putem strukturalne geografije i tzv. dijasi- 
stema mogu si dopustiti neki indogermanisti kada pišu o prajezicima i pradijalektima, a ne o današnjim književ- 
nim jezicima. Međutim, nedavno je, iz čista mira, Mate Kapović (2008: 103sl.) na senzacionalan način otkrio, uz 
poznate južnoslavenske jezike, i neki novi srednjojužnoslavenski jezik, koji bi se barem geografski donekle mogao 
poklapati sa srpskohrvatskim Snježane Kordić, tj. kao jezični »kompleks« od slovenske do makedonske granice. 
Ipak, Kapoviću nije jasno je li taj jezik uopće ikada postojao, njemu je bitno da postoji znanstvena konceptuali- 
zacija toga jezika. Komu ili čemu ta proizvoljna i očito samodostatna konceptualizacija uopće služi, Kapović ne 
bilježi. 

turalna metoda nije nikada mogla pokazati. Pokazala je tek ono što je sama u 
centimetrima izmjerila, i to tek na (para)metru koji je sama donijela, bez ikakve 
veze sa stvarnim osobinama »premjerenih« ljudi. 

I zbog toga je svaka metoda u jezičnoj i filozofskoj znanosti koja po jednom 
jedinom izvanjskom (pozitivnom) parametru, kao kod Kordićeve, redukcioni- 
stički prosuđuje književne i žive jezike ovih ili onih naroda, plemena ili poje- 
dinaca, među znanstvenicima neprihvatljiva. U »metajeziku su tipologiziranja 
nužna da bismo dobili usporedive veličine pri analizi (pra)jezika (npr. german- 
ski, baltički, slavenski, itd.), ali se niti jedan ozbiljan lingvist ne bi usudio tvr- 
diti da je on definirao granice ljudi koji danas govore ovim ili onim književnim 
jezikom. Lingvisti bi rekli da se ova ili ona izoglosa proteže otprilike dovde ili 
donde, posve svjesni da je to žek jedan od tisuće parametara koji bi se morali 
koristiti pri analizi svakoga jezika, ali da to blage veze nema s činjenicom gdje 
danas počinje a gdje završava koji književni jezik. To će bolje znati ljudi koji 
se služe svojim književnim jezikom, a taj će potom lingvisti analizirati, a ne 
stvarati. 

Na koji se način mijenjao pojam znanstvene objektivnosti u prirodnim zna- 
nostima kroz stoljeća do danas (od prirodne preko mehaničke i strukturalne 
objektivnosti do tzv. nanomanipulacije) na impresivan način pokazuju Daston 
& Galison (2007) u knjizi Objektivitit. U društvenim znanostima opet, gdje 
je problem jedinstva mišljenja i stvarnosti hermeneutički gledano jednostavnije 
pretpostavljati i demonstrirati, na pitanje što je to objektivnost, daleko je teže 
jednoznačno odgovoriti. O tome, dakle što je to objektivnost, mnogo se toga 
dade pročitati kod Immanuela Kanta (XrV), ali ne samo kod njega, o čemu 
ovdje doista ne treba raspravljati. 

Tvrditi pak danas, kao što to čini Kordićeva, da je njezina lingvistička 
objektivnost tako istinita kao što je objektivno okretanje Zemlje oko Sunca, 
znači ujedno ne poznavati mnoge druge metajezične teorije koje danas opisuju 
jezik, a te se često ne slažu ni u poimanju objektivnosti ni subjektivnosti. Pa 
ako ima toliko različitih metajezičnih teorija, to će reći da nije jedna jedina, 
valjalo bi biti daleko oprezniji s usporedbama (Galilei). U konačnici se tako 
moglo lako dogoditi, pa se i dogodilo, da je objekt svoje teorije (»srpskohrvatski 
jezik«) Snježana Kordić moguće sasvim objektivno i prikazala, ali taj isti objekt 
ona ipak nigdje nije u stvarnosti našla, nego ga je sama načinila. Ptičica je dakle 
doista fina i zlatna, ali ve može letjeti. Upravo to je i velika sreća za Kordićevu, 
ona će je i ubuduće kao kućnoga ljubimca neprestano — uvijek imaginarno 
nizdlaku — maziti, a čitatelji Književne republike, za razliku od čitatelja stručne 
lingvističke literature, moći će u tom maženju dugoročno uživati. 

4. Quousque tandem? 


Dakle, Kordićeva u pomanjkanju boljih argumenata, nema ih, ali i zbog 
oskudne argumentacijske razine, na koncu izvlači iz širokoga repertoara pri- 
učene terminologije pojmove kao što su (str. 277) »govor mržnje i huškački 
jezik«. Time da se služim ja a ne ona. Naravno, nije moglo biti drukčije kada 
je ona manje više sve svoje supolemičare posljednjih godina proglasila i(li) 
usporedila s nacistima, fašistima, Hitlerovim sljedbenicima i etiketirala sa slič- 
nim manje probavljivim »komplimentima«, pa zašto bih ja tu bio iznimka. 
Njezina etiketiranja vjerojatno su za nju osobno tek »govor ljubavi«, istinita u 
istoj mjeri kao i njezin kućni »srpskohrvatski« jezik, koji ona »iz ljubavi prema 
znanosti« želi nametnuti svim ljudima od slovenske do makedonske granice. 
»Govor mržnje i huškački jezik« koji meni imputira je stoga kao floskula još 
priličito nježna formulacija za najpoznatiju slavisticu u Njemačkoj. Protivu 
koga ja to huškam ili koga ja to mrzim, ne veli Kordićeva, ali slijedeći tijek 
njezine »logike« valjda misli da huškam protivu nje, te da je žestoko mrzim. 
Ili možda huškam protiv velikosrpskih zagovornika rata zovući ih pravim ime- 
nom? I nakon poraza srpske okupacijske soldateske u Hrvatskoj (1995), Kor- 
dićkin »sintaktičar« Miloš Kovačević i njegovi istomišljenici niječu (1998) u 
jednom doista huškačkom pamfletu, objavljenom u milijunskoj nakladi (Slovo 
0 srpskom jeziku), i hrvatski narod i njegov jezik unutar »štokavskih granica 
srpstva«, tj. sve do Karlovca i Karlobaga. Je li huškanje tu činjenicu napisati ili 
je huškanje kidisati na hrvatski narod i granice Republike Hrvatske? O tome 
bi Kordićeva trebala dobro razmisliti i konačno ispitati na kojoj je strani. 

Ipak, Kordićevoj je u međuvremenu moglo postati jasno da mržnja i huška- 
nje nije moja metoda, suviše je primitivna. Prije će biti da mi je interes njezinu 
oskudnu argumentaciju dovesti ad absurdum, tako da se quasi znanost prokaže 
kao ono što i jest, tj. kao anakronistična karikatura znanosti, koja bi se htjela 
zvati lingvistikom. Tvrdi da bih nju htio (str. 277) »povezati s P Ivićem i M. 
Kovačevićem i predočiti kao zastupnicu njihovih ideja. Ali meni [tj. njoj] nije 
poznato da su P Ivić ili M. Kovačević citirali onih nekoliko stotina autora koje 
ja [tj. ona] u svojim radovima citira[m]«. Tih nekoliko stotina radova koje spo- 
minje Kordićeva nisu ništa drugo nego dimna zavjesa koja bi trebala sugerirati 
znanstvenost, a ustvari ipak demonstriraju puku neukost priučene gospođe. 
Konačno, ti se citirani radovi ne odnose na jezik nego na izgradnju nacija i sl., 
što sa srpskim i hrvatskim jezikom nema blage veze. Iviću, Garašaninu, Ko- 
vačeviću, Marojeviću, isto tako Vuku i Radovanu Karadžiću, ti radovi uopće 
nisu potrebni za pokazati što to oni hoće. Njima je u prvom koraku dostatno 
ustvrditi da se srpski jezik utvrđuje tzv. pozitivnim ili objektivnim kriterijima, 
odnosno granicama štokavskoga jezika (štokavski=srpski). Dapače, svi štokavci 
da su Srbi. Kordićeva se od njih # načelu ne razlikuje ni za dlaku. I ona veli, u 

21. stoljeću čak, suprotiva danas važećoj lingvističkoj znanosti (usp. Simpson 
1994), da se jedan jezik određuje istim pozitivnim kriterijima, istim štokavskim 
narječjem. Razlika je jedino u tome što taj jezik ona naziva srpskohrvatskim a 
oni srpskim jezikom, ali u načelu slovopisci, zemljopisci i štokavski balističari se 
uopće ne razlikuju od njezinih kriterija za utvrđivanje toga jednoga jezika. Pa 
što bi njima bilo potrebno nekoliko stotina radova da pokažu da nacija nastaje 
u diskursu? Oni bi naravno odmah skužili da načelo diskursa (nastanak nacija) 
protuslovi pozitivnom načelu određivanja jezika i nacije po štokavskom jeziku, 
pa bi ga a limine odbacili, jer ne služi velikosrpskim interesima. Po načelu 
diskursa mogli bi naime i Hrvati biti štokavci, a hrvatski bi jezik mogao biti 
normiran na štokavskom narječju. Drugim riječima, ti velikosrpski teoretičari 
bi smjesta razumjeli, što Kordićeva još uvijek ne uspijeva, da se dva načela 
logički isključuju, pa im njezina dimna zavjesa, neupućenima tek simulira znan- 
stvenost, uopće nije potrebna. Stoga sam ju već pokušavao uvjeriti, naravno bez 
uspjeha, da mora odbaciti jedno ili drugo načelo, zajedno oni ne mogu opstati. 
To opet ne znači, mogla bi Kordićeva krivo zaključiti, da je pozitivno načelo, 
s moje strane gledano, ispravno, te da se slažem s velikosrbima ili s njom. 
Nipošto, to je posve promašeno načelo za određivanje književnih jezika, ali je- 
dino ono služi velikosrpskim osvajačkim planovima, pa ga stoga velikosrbi kod 
Kordićeve i posebno cijene. Ona je konačno danas apsolutna iznimka, barem 
kada prihvaća »pozitivno« načelo za definiranje književnih jezika. Međutim, u 
tom slučaju ostaje joj sukob s logikom prvoga načela, naravno, ako ona uopće 
želi da je netko zove znanstvenicom. Dakle, apsurdna argumentacija Snježane 
Kordić, logički promatrano, pobija samu sebe. 

Usprkos mome očitovanju, Kordićeva tvrdi da se ja osobno slažem sa slo- 
vopiscima (str. 277-278) u tome »da se nacija i jezik moraju podudarati«. 
Već sam pokazao da to mišljenje nikada nisam zastupao, nego da zastupam 
mišljenje da se 7 nacije i jezici razvijaju kroz povijest, već prema diskursu koji 
su imali i vodili određeni ljudi na određenom prostoru, cosf o cost. Pa ako su 
Hrvati zzdiskursirali svoju naciju i svoj jezik na određenom prostoru, Englezi 
isto tako, ali su svoj jezik prenijeli u Ameriku i tamo nastavili govoriti svojim 
jezikom engleskim, to nema nikakva problema da razne nacije govore jedan 
jezik, ako im je to već milo, primjerice Englezima i Amerikancima. 

I Vuk Karadžić, tvrdi Kordićeva, da je bio bezgranično velikodušan. On 
je doduše tvrdio da su svi štokavci Srbi ali je zbog hrvatskih prosvjeda ipak 
pristao na to da se ljudi odrede po vjeri, Hrvati i Srbi, kako im je milo. To bi 
po Kordićevoj bilo dovoljno da se Karadžića još razumije kao vrlo tolerantna 
čovjeka, a ne velikosrpskog ideologa. Doista, Karadžić bi barem u tadašnjoj 
diskusiji sa Šulekom dopustio katolicima da budu Hrvati, iako je on protivu 
toga načela (on bi dijelio po jezičnom, pozitivnom načelu), međutim, ni tada 
on ne bi napustio svoje pozitivno načelo, tj. dopustio da stokavski bude / hrvat- 
ski jezik. Drugim riječima, štokavski katolici mogu, po njemu, »protuprirod- 

no« biti i Hrvati, ali štokavski jezik da je isključivo srpski. Takvu velikodušnost, 
da bi Hrvati govorili svojim štokavskim jezikom, od njega doista ne možemo 
očekivati, isto tako ni od Garašanina, Ivića, Čubrilovića, Karadžića juniora, 
Kovačevića i Marojevića. Kordićeva stoga baca samo pijesak u oči čitateljstvu 
Književne republike kada želi ekskulpirati Vuka Karadžića i njegove nasljed- 
nike. 

I kada ja tvrdim da je štokavsko-jekavsko-ikavski jezik u crkvi (Divković, 
Bandulavić, Kašić) bio u zadregionalnoj uporabi stoljećima prije nego su se 
Srbi riješili sala debeloga jera, dakle najkasnije od početka 17. stoljeća, onda 
Kordićeva veli (str. 272-273) da je u crkvi bio latinski, pa se zbog toga srpski 
i hrvatski nisu mogli razlikovati. Naravno, kanon mise je bio na latinskom, 
ali sve propovijedi, čitanja, čitav katekizam koji je svaki katolik morao znati 
napamet, sve je bilo — i kod čakavaca, a jednim dijelom i kod kajkavaca — na 
štokavskom jeziku, na Krku i u Olovu. Stoljećima. Onda dođe Snježana Kordić 
i veli da su taj jezik ti isti ljudi dobili od Vuka Karadžića sredinom 19. st., valj- 
da onoga dana kada ga je Miloš Obrenović uveo u Srbiji. Neka joj bude, kao 
i svima onima koji to tako hoće, neka su slobodno prihvatili štakavsko-ekavski 
1868., ali neka pusti one u miru koji s tim datumom ni s tim književnim 
jezikom (štakavsko-ekavskim) ne žele imati ništa zajedničkoga. Oni pak ljudi 
koji hrvatski jezik (stokavsko-jekavske-ikavske stilizacije) i njegovu književnu 
povijest kroz stoljeća prije toga termina, i to zadregionalno preko sva tri hrvat- 
ska narječja, do danas prepoznaju i zovu svojim književnim jezikom i svojom 
književnom tradicijom, ne moraju se, srećom, uopće obraćati na to što jedna 
izolirana jezikoslovna diletantica i okašnjela velikosrpska pomoćnica danas 
pokušava propovijedati. 

Na koncu, da me Kordićeva opet ne bi krivo razumjela, ja uopće ne tvrdim 
da ona svojim pro(veliko)srpskim ispadima, koje pokušava upakovati u vrlo 
tanak celofan znanstvenosti, šteti interesima hrvatskoga jezika ili pak Hrvatske 
kao države. Naprotiv, mišljenja sam da njezini polemički ispadi, bez obzira 
gdje ih objavljivala, 7N0gu samo koristiti — kao ekstravagantan primjer i prototip 
neznanstvene quasi lingvističke argumentacije na niskoj razini apstrakcije — 
svima onima koji hrvatski jezik znanstveno istražuju u povijesnoj protežnici 
i podučavaju u praktičnoj nastavi 21. stoljeća. Već sada je jasno, da su i zbog 
njezina neznanstvenoga pristupa, i neki nekoć najtvrdokorniji »serbokroatisti« 
u Njemačkoj Kordićkinu zlatnu ptičicu već odavno zakopali, pa je više nitko 
nigdje i nikada ne će iskopati. Ona je zauvijek 74usetot. Dobro je stoga, sehr 
gut sogar, da samostojnost hrvatskoga jezika niječe osoba tako niske razine 
apstrakcije, u svakom slučaju bolje nego da to čini kakav poznati lingvist u 
svijetu. Među takvima naime, upravo zbog razine apstrakcije i očevidnoga 
prozelitizma, Kordićeva ne će naći niti jednoga suveznika. Ni danas ni sutra. 

Drugim riječima, ja ne vidim nikakva razloga da bilo tko i bilo kada dođe 
na ideju u Hrvatskoj, na ovaj ili onaj način »progoniti« Snježanu Kordić, pro- 

tiv nje huškati ili sl., ponajmanje iz znanstvenih razloga, što, naravno, ne će 
promijeniti činjenicu da će se ona i ubuduće osjećati progonjenom. Njezina 
plitka razina quasi znanstvene argumentacije koju danas objavljuje i u Zagrebu 
(Kordić 2009) ostaje naime, kao apsolutna kontraindikacija, lijep primjer — i za 
citirati — kako se jezik može bezuspješno fabricirati i ideologizirati, makar taj 
bio i ostao mrtvorođenče, fantazmogorija jedne jedine osobe. 

Prijetiti ne će nitko čak ni »saveznicima« Snježane Kordić, pa ni »sintaktiča- 
ru« Milošu Kovačeviću, iako su oni bili i ostali daleko opasniji igrači od Snje- 
žane Kordić. Konačno, njihov pokušaj srpsko-štokavskom balističkom kartogra- 
fijom markirati granice srpskoga jezika i srpske nacije kod Karlovca i Karlobaga 
je, nadam se, jednom zauvijek doživo slom. Ta strukturalna dijalektologija je 
doista bila daleko opasnija od današnjih policentričnih nebuloza Snježane Kor- 
dić. Ipak, opreza i zaštite svojih građana radi, morala bi se hrvatska vlada malo 
potruditi oko toga da barem svi potpisnici Slova o srpskom jeziku, ali i drugi te- 
oretičari velikosrpsko-okupatorsko-sveštokavsko-terorističkih ideja, jednom budu, 
recimo za slobodne šetnje po tolerantnoj i europskoj Hrvatskoj, barem vrlo 
nježno priupitani, europska i američka praksa može tu biti dobar uzor (watch 
list), jesu li se u međuvremenu odrekli terorističko-osvajačke ideologije i sve- 
štokavske kartografije, ili pak ostaju kod svojih starih, svim Hrvatima dobro 
poznatih ciljeva. 

